Bon Scott

Ronald Belford Scott  (Kirriemuir, Škotska, 9. juli 1946. - London, 19. februar 1980.), bio je rock pjevač, najpoznatiji po nastupima u sastavu AC/DC.

Biografija
Bon Scott rođen je 9. jula 1946. godine u malom škotskom gradiću Kirriemuiru, i već je u najranijim godinama, gotovo od kada je prohodao, pokazivao afinitete prema muzici. Što i ne čudi, obzirom da mu je otac Charles (majčino ime je Isobelle) bio član gajdaške grupe Kirriemuir Pipe Band, a svirao je i u lokalnoj opernoj kompaniji. Sa svojih se šest godina sa svojom porodicom preselio u Australiju Najprije u  Melbourne, pa u Adelaide, da bi se 1956. godine, nakon što je njegovom bratu Graemeu dijagnosticirana astma, preselili u Fremantle. Svoj interes za muziku Bon je pokazivao i u Australiji, te je već u školi svirao klavir i bubnjeve, a bubnjao je povremeno i u novoj očevoj gajdaškoj grupi Caledonian Society's 
Scots, gdje je naučio svirati i gajde, te u Scottish Pipe Band.

S 15 godina izbacili su ga iz škole u Perthu. Prvi bend zvao mu se The Spektors, a kasnije je osnovao The Valentines u kojem je svirao i George Young, brat Angusa i Malcolma. U Sydneyu upoznaje ekipu iz AC/DC-a. Glavni likovi u bendu bili su Angus i Malcom Young, a ostatak: Peter Clark - bubnjevi, Rob Bailey - bas i Dave Evans - vokal. Dave Evans, pod utjecajem tadašnjih glam & glitter pjevača, počeo je glumiti zvijezdu i oholo se ponašati prema bendu, pa su ga prgavi Škoti (Angus i Malcolm) izbacili iz benda. Na njegovo mjesto dolazi Bon Scott.

mini|300px|Grob Bon Scotta
Bon Scott bio je alkoholičar. Jedne noći (19.2.1980.) se napio i zaspao u prijateljevom autu u Londonu. Ugušio se od alkohola, a pronašli su ga mrtvog tek idućeg jutra. Pokopan je u Australiji. Nakon njegove smrti AC/DC su mu posvetili pjesmu "You shook me all night long".

Bon Scott i AC/DC
S grupom AC/DC snimio je 7 albuma i to su:

1975. - High Voltage [Australija]
1975. - TNT
1976. - High Voltage
1976. - Dirty Deeds Done Dirt Cheap
1977. - Let There Be Rock
1978. - Powerage
1979. - Highway To Hell

 Reference 

 Vanjski linkovi 

 https://www.imdb.com/name/nm0779747/

Kategorija:Britanski muzičari
Kategorija:Britanski pjevači
Kategorija:Australski muzičari
Kategorija:Australski pjevači
Kategorija:Biografije, Kirriemuir
Kategorija:Rođeni 1946.
Kategorija:Umrli 1980.